Par DDK | 17 Juillet 2017 | 647 lecture(s)
Akbou
lixsas n trisiti deg Uzaɣar d taddart n Riki
Deg useggas 2012 i ilaq ad yefru wugur n trisiti. Maca ar ass-a, iimezdaɣ n Uzaɣar d taddart n Riki, i teddun ɣer tɣiwant n Uqbu, ttidiren ugur n lexsas n trisiti deg yixxamen-nsen, ladɣa, deg tallit n uẓɣal, deg unebdu unebdu, anda amdan yesseqdac aṭas n wallalen n usismeḍ, ama i tgella ama i tfekka. Mačči tikelt neɣ snat i tettruḥu trisit deg wass, aya d ayen i d-igellun s lexsara n tgella akked lmačča yettrusun deg yeifrijidiren n tḥuna . Aṭas n twaculin i d-iheggan, ad xedmen timeɣriwin, maca ugur-agi n trisiti, ama i tafat ama i wanda ara ters lxedra d yikesman deg yimukan semḍen , yezraɛ deg-sen lxuf ulac ula “220 vol”. Ugaden anda i d-igellu s waṭṭan i tezmert “Intoxication alimentaire”. Ma yella d takubanit n Sonalgaz si tama-s, terra sseba n wugur-agi ɣer lexsas n yimukan ideg ara bnun tixxamin n trisit s wayes ara ad tt-sǧehden deg yixxamen. Qqqaren-d belli muggren-d kra n yiɛewwiqen di tazwara ɣur yimawlan n wakal, d acu aɛewwiq –agi ɣef wakken i d-nnan yimezdaɣ n taddart, yefra deg useggas 2013, asmi i d-fkan yimezdaɣ akal i ɣef ara bnunt texxamin-agi “ i d-yenna Nacer yiwen n umezdaɣ.
B. B.
fra_Latn min_Latn kab_Latn kab_Latn mos_Latn